# Projekts

## LATVIJAS REPUBLIKAS MINISTRU KABINETS

2018. gada\_\_\_\_\_\_ Noteikumi Nr.

Rīgā (prot. Nr. §)

**Ministru kabineta noteikumu projekts**

**“Grozījumi Ministru kabineta 2006. gada 6. jūnija noteikumos Nr. 453 “Noteikumi par radiofrekvences piešķīruma lietošanas atļaujām””**

Izdoti saskaņā ar

Elektronisko sakaru likuma

7. panta 1. punktu un 50. pantu

Izdarīt Ministru kabineta 2006. gada 6. jūnija noteikumos Nr. 453 “Noteikumi par radiofrekvences piešķīruma lietošanas atļaujām” (Latvijas Vēstnesis 2006., 90. nr.; 2007. 50. nr.; 2012. 106. nr.; 2016. 123. nr.) šādus grozījumus:

1. Izteikt 4. punktu šādā redakcijā:

“4. Valsts akciju sabiedrība “Elektroniskie sakari” izsniedz radiofrekvences piešķīruma lietošanas atļaujas civilām radiosakaru sistēmām aizsardzības sistēmu joslās, ja ir saņemts Nacionālo bruņoto spēku saskaņojums radioiekārtas izmantošanai aizsardzības sistēmu joslās. Valsts akciju sabiedrība “Elektroniskie sakari” pieprasa, un Nacionālie bruņotie spēki sniedz saskaņojumu vai atteikumu sniegt saskaņojumu 20 dienu laikā no valsts akciju sabiedrības “Elektroniskie sakari” pieprasījuma saņemšanas dienas.”;

1. Papildināt noteikumus ar VI1 nodaļu šādā redakcijā:

**“VI.1 Radiofrekvenču spektra lietošanas atļaujas Nacionālajiem bruņotajiem spēkiem**

49.1 Nacionālie bruņotie spēki pirms aizsardzības sistēmu joslas lietošanas uzsākšanas iesniedz valsts akciju sabiedrībā “Elektroniskie sakari” pieprasījumu izsniegt radiofrekvenču spektra lietošanas atļauju, norādot šādu informāciju:

49.1.1 frekvenču joslas robežfrekvences;

49.2.1 radiosakaru veidu (dienestu), kādā darbosies radioiekārta;

49.3.1 citu informāciju, kas raksturo un pamato radiofrekvenču spektra izmantošanu konkrētajā gadījumā.

49.2 Valsts akciju sabiedrība “Elektroniskie sakari” izskata pieprasījumu, izvērtējot normatīvajos aktos minētos nosacījumus radiofrekvenču izmantošanas jomā, un izdod radiofrekvenču spektra lietošanas atļauju, kā arī nosaka, vai ir nepieciešama radiofrekvences izmantošanas nosacījumu starptautiskā koordinācija.

49.3 Valsts akciju sabiedrība “Elektroniskie sakari” starptautisko koordināciju radiofrekvences izmantošanai īsteno starptautiskajos noteikumos un starpvalstu nolīgumos par koordināciju noteiktajā kārtībā.

49.4 Radiofrekvenču spektra lietošanas atļauju nosaka uz laiku, kas nepārsniedz 10 gadus.

49.5 Radiofrekvenču spektra lietošanas atļaujā ietver vismaz šādu informāciju:

49.1.5 izsniedzēja datus;

49.2. 5 saņēmēja datus;

49.3. 5 radiofrekvenču joslas izmantošanas nosacījumus;

49.4. 5 tehnisko nosacījumu derīguma termiņu.

49.6 Gadījumos, kad nepieciešama īslaicīga radioiekārtas lietošana aizsardzības sistēmu joslā, kas neatbilst radiofrekvenču spektra lietošanas atļaujas nosacījumiem, Nacionālie bruņotie spēki iesniedz valsts akciju sabiedrībai “Elektroniskie sakari” īstermiņa atļaujas pieprasījumu, norādot šādu informāciju:

49.1. 6 vēlamo frekvenci un joslas platumu;

49.2. 6 radioiekārtas veidu;

49.3. 6 radiosakaru sistēmu, kādā darbosies radioiekārta;

49.4. 6 citu informāciju, kas raksturo un pamato radiofrekvenču spektra izmantošanu konkrētajā gadījumā.

49.7 Īstermiņa atļauju, ar kuru atļauj īslaicīgu radioiekārtas lietošanu aizsardzības sistēmu joslā, valsts akciju sabiedrība “Elektroniskie sakari” izsniedz uz laiku, kas nepārsniedz gadu.

49.8 Valsts akciju sabiedrība “Elektroniskie sakari” pieņem lēmumu atteikt īstermiņa atļaujas izsniegšanu, ja netiek nodrošināta īstermiņa atļaujas pieprasījumā minētās radioiekārtas elektromagnētiskā saderība ar esošajām civilajām radiosakaru sistēmām vai radiofrekvenču spektra resursu datu bāzē reģistrētajiem radiofrekvences piešķīrumiem.”.

1. Izteikt noteikumu VII nodaļas nosaukumu šādā redakcijā “VII. Noslēguma jautājumi”.
2. Papildināt VII nodaļu ar 51. punktu šādā redakcijā:

“51. Nacionālie bruņotie spēki līdz 2019. gada 31. decembrim iesniedz valsts akciju sabiedrībai “Elektroniskie sakari” šo noteikumu 49.1 punktā minētos pieprasījumus.”.

Ministru prezidents M. Kučinskis

Vides aizsardzības un reģionālās

attīstības ministrs K. Gerhards